## Pravilnik o naknadi za uporabu radijskih frekvencija i načinu plaćanja

### NN 75/1997 (21.7.1997.), Pravilnik o naknadi za uporabu radijskih frekvencija i načinu plaćanja

# **MINISTARSTVO POMORSTVA, PROMETA I VEZA**

Na temelju članka 23. stavka (7) Zakona o telekomunikacijama ("Narodne
novine", br. 53/94) ministar pomorstva, prometa i veza donosi

## **PRAVILNIK**

### **O NAKNADI ZA UPORABU RADIJSKIH FREKVENCIJA I NAČINU PLAĆANJA**

*Sadržaj pravilnika*

Članak 1.

(1) Ovim se Pravilnikom utvrđuje naknada za uporabu radijskih frekvencija
(u daljnjem tekstu: naknada) koju plaća korisnik radijske postaje ili radijske
mreže, kao i način plaćanja.

(2) Naknada se određuje prema namjeni i vrsti radijske postaje, kapacitetu
radijske sveze, frekvencijskom području, izračenoj snazi, najvećoj efektivnoj
visini antene, području pokrivanja emisijom, broju radijskih postaja u
mreži, broju dodijeljenih frekvencijskih kanala i drugom.

*Nepokretne radijske postaje*

Članak 2.

(1) Naknada se određuje prema vrsti radijske postaje, njezinoj namjeni,
izračenoj snazi, najvećoj efektivnoj visini antene i kapacitetu radijske
sveze:

```
1.      Nepokretna radijska postaja kao repetitor,
        za svaki par frekvencija (Tx/Rx)                 4 000 kn/god.

2.      Nepokretna radijska postaja kao bazna
        postaja u javnoj pokretnoj telekomunikacij-
        skoj mreži za određene korisnike (TFTS,
        TETRA, DECT, TETRAPOL i sl.), za svaki
        par frekvencija (Tx/Rx)                          1 000 kn/god.

3.      Nepokretna radijska postaja kao bazna
        postaja u pokretnoj telekomunikacijskoj
        mreži za vlastite potrebe (TETRA, DECT,
        TETRAPOL i sl.), za svaki par frekvencija
        (Tx/Rx)                                          2 000 kn/god.

4.       Nepokretna radijska postaja kao krajnja
        postaja u mreži                                  1 000 kn/god.

5.      Nepokretna radijska postaja s usmjerenom
        antenom za analogni prijenos telefonskih
        kanala (za svaki Tx uređaj):

a)      kapaciteta < 12 kanala                          1 500 kn/god.

b)       kapaciteta > 12 kanala i Ł 24 kanala           2 500 kn/god.

c)      kapaciteta > 24 kanala i Ł 120 kanala           5 000 kn/god.

d)       kapaciteta > 120 kanala                        10 000 kn/god.

6.      Nepokretna radijska postaja s usmjerenom
        antenom za digitalni prijenos (za svaki Tx
        uređaj):

a)      kapaciteta < 2 Mbit/s                           1 500 kn/god.

b)      kapaciteta > 2 Mbit/s i Ł 8 Mbit/s              3 000 kn/god.

c)       kapaciteta > 8 Mbit/s i Ł 34 Mbit/s            5 000 kn/god.

d)      kapaciteta > 34 Mbit/s i Ł 155 Mbit/s           8 000 kn/god.

e)      kapaciteta > 155 Mbit/s                         12 000 kn/god.

7.      Nepokretna radijska postaja s usmjerenom
        antenom za analogni prijenos televizijskog
        signala (za svaki TX uređaj)                    5 000 kn/god.

8.      Nepokretna radijska postaja s usmjerenom
        antenom za analogni prijenos zvuka (za
        svaki TX uređaj)                                2 500 kn/god.

9.      Nepokretna radijska postaja u frekvencij-
        skom području dugog, srednjeg i kratkog
        vala za prijenos agencijskih vijesti             40 000 kn/god.

10.     Nepokretna radijska postaja za povezivanje
        sustava za kabelsku televiziju                   5 000 kn/god.

11.     Nepokretna radijska postaja za radiolokaciju
        ili radionavigaciju u frekvencijskim podru-
        čjima koja su namijenjena i drugim radij-
        skim službama                                   1 000 kn/god.

12.     Nepokretna radijska postaja u pasivnoj radio-
        -komunikacijskoj službi                         1 000 kn/god.

```

(2) Za radijsku postaju u sustavu za simultano prevođenje, te za radijsku
postaju iz stavka (1) ovog članka kada se upotrebljava kao pričuvni uređaj
(osim prenosivih radijskih postaja), ne plaća se naknada.

(3) Ako je najveća efektivna visina antene (hefmax) nepokretne
radijske postaje iz stavka (1) ovog članka veća od 600 m, naknada se povećava
za 100%.

(4) Ako je efektivna izračena snaga (e.r.p.) nepokretne radijske postaje
iz stavka (1) točke 1. ovog članka veća od 25 W, naknada dobivena primjenom
stavka (3) ovog članka povećava se još za 100%.

(5) Ako se radijska postaja iz stavka (1) točke 2. i 3. ovog članka
upotrebljava na frekvencijama nižim od 300 MHz, odgovarajuća naknada povećava
se za 50%.

(6) Ako radijska postaja iz stavka (1) ovog članka radi kao prijamnik,
naknada iznosi 50% propisane naknade.

(7) Ako nepokretna radijska postaja iz stavka (1) ovog članka radi kao
prenosiva radijska postaja, odgovarajuća naknada se povećava za 50%.

(8) Ako se za radijsku svezu upotrebljava modulacija kojoj je spektralna
djelotvornost (n) veća od 1 bit/s/Hz, naknada se umanjuje za (n-1) x 10%.

*Pokretne radijske postaje*

Članak 3.

(1) Naknada se određuje prema vrsti i namjeni radijske postaje:

```
1.      Pokretna radijska postaja u sustavu za poziva-
        nje osoba (ERMES i sl.)                         60 kn/god.

2.      Pokretna radijska postaja u javnoj pokretnoj
        telekomunikacijskoj mreži (GSM, NMT-450i,
        DCS-1800, TFTS, TETRA, DECT,
        TETRAPOL i sl.)                                 150 kn/god.

3.      Pokretna radijska postaja u pokretnoj teleko-
        munikacijskoj mreži za vlastite potrebe
        (TETRA, DECT, TETRAPOL i sl.)                   200 kn/god.

4.      Pokretna sveza za ENG/OB (Electronic News
        Gathering/Outside Broadcasting) - pokretni
        link ili pokretna kamera                        1 000 kn/god.

5.      Pokretna sveza za prijenos zvuka za izravno
        javljanje u program                             500 kn/god.

```

(2) Za bežični mikrofon ne plaća se naknada.

(3) Za pokretnu radijsku postaju iz stavka (1) točke 1. ovog članka
odgovarajuću naknadu plaća operator mreže za sve radijske postaje u mreži.

*Frekvencije dodijeljene samo određenom korisniku*

Članak 4.

(1) Naknada za radijske postaje, koje upotrebljavaju frekvencije dodijeljene
samo određenom korisniku, određuje se prema vrsti radijske postaje i mreže
radijskih postaja.

1. Za pokretnu radijsku postaju u simpleksnom načinu rada u 12.5 kHz
frekvencijskom rasteru, po jednoj frekvenciji 5000 kn/god.

(2) Naknada za sve radijske postaje, koje rade kao bazne postaje u javnoj
pokretnoj telekomunikacijskoj mreži, određuje se prema dodijeljenim radijskim
kanalima:

```
1.      Za javne pokretne telekomunikacijske mreže
        GSM, DCS-1800 i sl., po jednom radijskom
        kanalu                                          100 000 kn/god.

2.      Za javnu pokretnu telekomunikacijsku mrežu
        NMT-450i, po jednom paru frekvencija             12 000 kn/god.

3.      Za javni sustav za pozivanje osoba (ERMES
        i sl.), po jednoj frekvenciji                   100 000 kn/god.

```

*Zrakoplovna i pomorska služba i služba plovidbe na unutrašnjim
vodama*

Članak 5.

Naknada u frekvencijskom području namijenjenom samo za zrakoplovnu ili
pomorsku službu ili samo za službu plovidbe na unutrašnjim vodama određuje
se prema vrsti radijske postaje:

```
1.       za nepokretnu radijsku postaju na zemlji           250 kn/god.

2.      za radijsku postaju na zrakoplovu ili na plovilu    120 kn/god.

3.       za radijsku postaju koja služi za navigaciju,
        identifikaciju, određivanje položaja, signaliza-
        ciju, mjerenje i slično, te za radijsku postaju
        koja radi kao prijamnik                             60 kn/god.

```

*Sustav za pozivanje osoba*

Članak 6.

(1) Naknada u jednosmjernom sustavu za pozivanje osoba *(on site paging
ili paging u RDS sustavu)* određuje se prema broju prijamnika u tom
sustavu:

```
1.      do 50 prijamnika                                2 000 kn/god.

2.      od 51 do 150 prijamnika                         4 000 kn/god.

3.      od 151 do 400 prijamnika                        6 000 kn/god.

4.      od 401 do 1 000 prijamnika                     10 000 kn/god.

5.      od 1 001 do 3 000 prijamnika                   20 000 kn/god.

6.      za više od 3 000 prijamnika                    40 000 kn/god.

```

(2) Naknadu iz stavka (1) ovog članka plaća operater ili vlasnik mreže
za sve prijamnike u mreži.

(3) Ako je sustav za pozivanje osoba dvosmjeran *(paging),* primjenjuje
se članak 2. stavak (1) točke 2. i 3. i članak 3. ovog pravilnika.

*Nepokretna satelitska služba*

Članak 7.

(1) Naknada za nepokretnu radijsku postaju u radijskim komunikacijama
putem satelita za dvosmjerni prijenos iznosi 150 000 kn/god.

(2) Ako se radijska postaja iz stavka (1) ovog članka upotrebljava samo
kao odašiljač, naknada se određuje u iznosu od 50% naknade iz stavka (1)
ovog članka.

(3) Ako se radijska postaja iz stavka (1) ovog članka upotrebljava samo
kao prijamnik, naknada se određuje u iznosu od 30% naknade iz stavka (1)
ovog članka.

Članak 8.

(1) Naknada za mrežu VSAT radijskih postaja *(Very Small Aperture
Terminal)* iznosi:

```
1.      do 25 VSAT terminala u mreži                    30 000 kn/god.

2.       od 26 do 50 VSAT terminala u mreži             45 000 kn/god.

3.      od 51 do 100 VSAT terminala u mreži             60 000 kn/god.

4.       za više od 100 VSAT terminala u mreži          75 000 kn/god.

```

(2) Ako mreža VSAT terminala radi sa središnjom postajom u mreži*(VSAT hub),* kojoj je promjer antene veći od 3 m, naknada iz stavka
(1) ovog članka povećava se za 50%. Ako je promjer antene središnje postaje
u VSAT mreži manji od 3 m, naknada iz stavka (1) ovog članka povećava se
za 25%.

(3) Naknada za VSAT radijsku postaju (terminal) kada radi kao sveza
točka-točka *(Point-To-Point),* ili kada radi kao terminal kojem je
središnja postaja u mreži izvan državnog područja Republike Hrvatske, iznosi:

```
1.      za prijenos podataka malim brzinama
        prijenosa (Ł9.6 kbit/s)                         2 000 kn/god.

2.      za prijenos podataka srednjim brzinama
        prijenosa (>9.6 i Ł64 kbit/s)                   4 000 kn/god.

3.      za prijenos podataka velikim brzinama
        prijenosa (>64 kbit/s)                          6 000 kn/god.

```

Članak 9.

(1) Naknada za prenosivu zemaljsku radijsku postaju *(Transportable
Earth Station,* SNG - *Satellite News Gathering)* u radijskim komunikacijama
putem satelita, iznosi 40 000 kn/god.

(2) Ako se radijska postaja iz stavka (1) ovog članka upotrebljava samo
za prijenos zvuka, naknada iznosi 8 000 kn/god.

*Pokretna satelitska služba*

Članak 10.

Naknada za pokretnu radijsku postaju u radijskim komunikacijama putem
satelita određuje se prema kapacitetu radijske sveze:

```
1.      za prijenos podataka malim brzinama
        prijenosa (<9.6 kbit/s)                          1 000 kn/god.

2.      za prijenos podataka srednjim brzinama
        prijenosa (>9.6 kbit/s i <64 kbit/s)            2 000 kn/god.

3.      za prijenos podataka velikim brzinama
        prijenosa (>64 kbit/s)                          4 000 kn/god.

                                     Radio i televizija
```

Članak 11.

(1) Naknada za sve radijske postaje kojima se emitira jedan televizijski
program, određuje se prema broju žitelja na području pokrivanja emisijom
svih odašiljača u toj mreži, frekvencijskom području i načinu emitiranja:

```
 1.     do 3 000 žitelja                                 4 000 kn/god.

 2.     od 3 000 do 5 000 žitelja                       8 000 kn/god.

 3.     od 5 000 do 10 000 žitelja                      15 000 kn/god.

 4.     od 10 000 do 30 000 žitelja                      25 000 kn/god.

 5.     od 30 000 do 50 000 žitelja                      40 000 kn/god.

 6.     od 50 000 do 100 000 žitelja                     55 000 kn/god.

 7.     od 100 000 do 300 000 žitelja                   75 000 kn/god.

 8.     od 300 000 do 500 000 žitelja                   100 000 kn/god.

 9.     od 500 000 do 1 000 000 žitelja                 125 000 kn/god.

10.     od 1 000 000 do 2 000 000 žitelja               155 000 kn/god.

11.     od 2 000 000 do 3 000 000 žitelja               185 000 kn/god.

12.     više od 3 000 000 žitelja                       200 000 kn/god.

```

(2) Ako se mreža odašiljača upotrebljava za emitiranje radijskog programa
u UKV frekvencijskom području ili za emitiranje radijskog programa u digitalnom
(T-DAB) sustavu, naknada se određuje u iznosu od 50% naknade iz stavka
(1) ovog članka, a za emitiranje radijskog programa u području dugog, srednjeg
i kratkog vala naknada se određuje u iznosu od 25% naknade iz stavka (1)
ovog članka.

(3) Ako se mreža odašiljača iz stavka (1) ili (2) ovog članka upotrebljava
za emitiranje programa na način da na istim kanalima emitira i drugi nositelj
dozvole za radijsku postaju, naknada se uvećava za 25%. Pritom se naknada
raspodjeljuje na oba nositelja dozvola za radijske postaje razmjerno njihovom
ukupnom trajanju emitiranja programa tijekom tjedna, prema programskoj
shemi iz stavka (4) članka 14. Zakona o telekomunikacijama.

*Ostale radijske postaje*

Članak 12.

Naknada se određuje prema vrsti i namjeni radijske postaje:

```
1.      Osobna amaterska radijska postaja (za sve
        radijske postaje upisane u jednoj dozvoli)         60 kn/god.

2.      Klupska amaterska radijska postaja, osim
        nepokretne amaterske radijske postaje iz
        točke 3. ovog članka                               60 kn/god.

3.      Nepokretna amaterska radijska postaja (ra-
        dioamaterski repetitor, digipitor, radiofar
        i sl.)                                          1 000 kn/god.

4.       Građanska (CB) radijska postaja (Citizen
        Band)                                              30 kn/god.
```

*Posebne naknadee*

Članak 13.

(1) Ako se izdaje privremena dozvola za radijsku postaju, naknada određena
po ovom pravilniku zaračunava se u trostrukom iznosu odgovarajuće naknade,
a plaća se unaprijed prije izdavanja dozvole za cijelo razdoblje za koje
vrijedi dozvola.

(2) Ako je za radijsku postaju, za koju se plaća naknada, nužno provesti
međunarodno usklađivanje frekvencija, osim naknade plaća se i jednokratni
iznos od 8000 kn.

Članak 14.

(1) Za radijsku postaju kojoj je efektivna (izotropno) izračena snaga
odašiljača manja od 10 mW (SRD - *Short Range Devices*), i za koju
se izdaje dozvola, naknada iznosi 30 kn/god.

(2) Za radijske postaje koje upotrebljavaju dobrovoljna vatrogasna društva
i dobrovoljne neprofitabilne spasilačke ekipe ako su te radijske postaje
namijenjene za zaštitu od požara, odnosno spašavanje i ako rade u frekvencijskim
područjima namijenjenim za te svrhe 30 kn/god.

*Način plaćanja naknade*

Članak 15.

(1) Naknada se plaća za godinu dana unaprijed prigodom preuzimanja dozvole
za radijsku postaju, računajući i mjesec u kojem je dozvola izdana. Svaka
sljedeća uplata dospijeva petnaestog u mjesecu nakon isteka vremena za
koje je naknada plaćena.

(2) Iznimno, naknada iz stavka (1) ovog članka za radijske postaje u
sustavu za emitiranje radijskog ili televizijskog programa, plaća se u
četiri jednaka obroka, s tim da se prvi obrok plaća prigodom preuzimanja
dozvole za radijsku postaju s kojom počinje emitiranje programa.

(3) Naknadu za radijske postaje iz članka 3. stavka (1) točke 2. ovog
pravilnika plaća operator javne pokretne telekomunikacijske mreže mjesečno
kao 1/12 iznosa godišnje naknade za sve pokretne radijske postaje u mreži.

(4) Naknada se uplaćuje općom uplatnicom ili virmanom.

(5) Ako se utvrdi da naknada nije plaćena ni nakon tri mjeseca od dospijeća
uplate, a uporaba radijske postaje nije otkazana, smatrat će se da je korisnik
prestao plaćati naknadu u smislu odredbe članka 34. Zakona o telekomunikacijama,
za nepodmireno dugovanje će se ispostaviti račun i poduzet će se mjere
u skladu sa zakonom.

(6) Ako nositelj dozvole za radijsku postaju prestane upotrebljavati
tu radijsku postaju prije isteka vremena za koje je naknada plaćena, dio
naknade, koji se odnosi na preostalo vrijeme, ne vraća se.

(7) Ako se utvrdi da pravna ili fizička osoba upotrebljava radijsku
postaju za koju nema propisanu dozvolu, donijet će se odgovarajuće rješenje
i izdat će se račun radi plaćanja naknade za razdoblje rada bez pravovaljane
dozvole, a najmanje za 3 mjeseca i poduzet će se mjere u skladu sa zakonom.

(8) Ako se naknada ne plati u određenom roku, zaračunavaju se zakonske
zatezne kamate.

*Stupanje pravilnika na snagu*

Članak 16.

(1) Stupanjem na snagu ovog Pravilnika prestaje vrijediti Pravilnik
o naknadi za uporabu radijskih frekvencija i načinu plaćanja ("Narodne
novine", br. 8/95 i 86/95).

(2) Ovaj Pravilnik stupa na snagu osmi dan od dana objave u "Narodnim
novinama".

Klasa: 011-01/97-02/49
Urbroj: 530-07-97
Zagreb, 16. srpnja 1997.

Ministar
**mr. Željko Lužavec,** v. r.

Pravilnik, NN 75/1997-1317